All Black toets positief vir verbode middelPatrick Tuipulotu (Foto: radionz.co.nz) `n All Black met 12 toetse agter die blad het positief vir `n verbode middel getoets en is voorlopig geskors. Sky Sports berig Nieu-Seelandse Rugby (NZR) en die Nieu-Seelandse Rugbyspelersvereniging (NZRPA) ondersoek die omstandighede waarin die slot Patrick Tuipulotu die middel ingekry het. Die 24-jarige speler is glo “geskok” deur die uitslag. Tuipulotu het in November in die toetse teen Ierland in Chicago en Italië in Rome gespeel, en sy kontrak met NZR strek tot 2019. Hy het voor die toets teen Frankryk huiswaarts gekeer vanweë wat destyds as “persoonlike redes” bestempel is. Die boorling van Christchurch verteenwoordig die Blues sedert 2014 in die Superrugbyreeks.